**แบบข้อตกลงในการพัฒนางาน (PA)**

**PA 1/ส**

**สำหรับข้าราชการครูและบุคลากรทางการศึกษา ตำแหน่งครู (ไม่มีวิทยฐานะ)**

**(ทุกสังกัด)**

**ประจำปีงบประมาณ พ.ศ. 2566**

**ระหว่างวันที่ 1 เดือน ตุลาคม พ.ศ. 2565 ถึงวันที่ 30 เดือน กันยายน พ.ศ. 2566**

**ผู้จัดทำข้อตกลง**

ชื่อ นางอรภัทรา ภาวะนิตย์

ตำแหน่ง ครู

สถานศึกษา โรงเรียนบ้านบางสะพานน้อย สังกัด สำนักงานเขตพื้นที่การศึกษาประจวบคีรีขันธ์ เขต 1

รับเงินเดือนในอันดับ คศ.1 อัตราเงินเดือน …………20,300………….. บาท

**ประเภทห้องเรียนที่จัดการเรียนรู้**  (สามารถระบุได้มากกว่า 1 ประเภทห้องเรียน ตามสภาพการจัด  
การเรียนรู้จริง)

 ห้องเรียนวิชาสามัญหรือวิชาพื้นฐาน

 ห้องเรียนปฐมวัย

 ห้องเรียนการศึกษาพิเศษ

 ห้องเรียนสายวิชาชีพ

 ห้องเรียนการศึกษานอกระบบ / ตามอัธยาศัย

ข้าพเจ้าขอแสดงเจตจำนงในการจัดทำข้อตกลงในการพัฒนางาน ตำแหน่งครู (ยังไม่มีวิทยฐานะ) ซึ่งเป็นตำแหน่งที่ดำรงอยู่ในปัจจุบันกับผู้อำนวยการสถานศึกษา ไว้ดังต่อไปนี้

**ส่วนที่ 1 ข้อตกลงในการพัฒนางานตามมาตรฐานตำแหน่ง**

1. ภาระงาน จะมีภาระงานเป็นไปตามที่ ก.ค.ศ. กำหนด

1.1 ชั่วโมงสอนตามตารางสอน รวมจำนวน....21....ชั่วโมง/สัปดาห์ดังนี้

กลุ่มสาระการเรียนรู้ภาษาต่างประเทศ

รายวิชาภาษาอังกฤษพื้นฐาน ชั้นประถมศึกษาปีที่ 4 - 6

จำนวน 9 ชั่วโมง/สัปดาห์

รายวิชาภาษาอังกฤษเพิ่มเติม 1 ชั้นประถมศึกษาปีที่ 4 - 6

จำนวน 3 ชั่วโมง/สัปดาห์

รายวิชาภาษาอังกฤษเพิ่มเติม 2 ชั้นประถมศึกษาปีที่ 4 - 6

จำนวน 3 ชั่วโมง/สัปดาห์

กลุ่มสาระการเรียนรู้ศิลปะ

รายวิชาศิลปะ ชั้นประถมศึกษาปีที่ 4 - 6

จำนวน 3 ชั่วโมง/สัปดาห์

กิจกรรมพัฒนาผู้เรียน

รายวิชาลูกเสือ-เนตรนารี ชั้นประถมศึกษาปีที่ 4-6 จำนวน 1 ชั่วโมง/สัปดาห์

รายวิชาแนะแนว ชั้นประถมศึกษาปีที่ 5/1 – 5/2 จำนวน 2 ชั่วโมง/สัปดาห์

1.2 งานส่งเสริมและสนับสนุนการจัดการเรียนรู้ จำนวน...5...ชั่วโมง/สัปดาห์

กิจกรรมครูประจำชั้น ชั้นประถมศึกษาปีที่ 5/1 จำนวน 5 ชั่วโมง/สัปดาห์

    1.3 งานพัฒนาคุณภาพการจัดการศึกษาของสถานศึกษา จำนวน....6....ชั่วโมง/สัปดาห์

ปฏิบัติหน้าที่งานสารสนเทศ จำนวน 1 ชั่วโมง/สัปดาห์

ปฏิบัติหน้าที่งานในสายชั้นประถมศึกษาปีที่ 5/1 จำนวน 5 ชั่วโมง/สัปดาห์

    1.4 งานตอบสนองนโยบายและจุดเน้น จำนวน....1....ชั่วโมง/สัปดาห์

สอนซ่อมเสริม จำนวน 1 ชั่วโมง/สัปดาห์

2. งานที่จะปฏิบัติตามมาตรฐานตำแหน่งครู (ให้ระบุรายละเอียดของงานที่จะปฏิบัติในแต่ละด้านว่าจะดำเนินการอย่างไร โดยอาจระบุระยะเวลาที่ใช้ในการดำเนินการด้วยก็ได้)

| **ลักษณะงานที่ปฏิบัติ**  **ตามมาตรฐานตำแหน่ง** | **งาน (Tasks)**  ที่จะดำเนินการพัฒนา  ตามข้อตกลง ใน 1 รอบ  การประเมิน (โปรดระบุ) | **ผลลัพธ์ (Outcomes)**  ของงานตามข้อตกลง  ที่คาดหวังให้เกิดขึ้น  กับผู้เรียน (โปรดระบุ) | **ตัวชี้วัด (Indicators)**  ที่จะเกิดขึ้นกับผู้เรียน  ที่แสดงให้เห็นถึงการเปลี่ยนแปลงไปในทาง  ที่ดีขึ้นหรือมีการพัฒนามากขึ้นหรือผลสัมฤทธิ์สูงขึ้น (โปรดระบุ) |
| --- | --- | --- | --- |
| **1. ด้านการจัดการเรียนรู้**  ลักษณะงานที่เสนอให้ครอบคลุมถึง การสร้างและหรือพัฒนาหลักสูตรการออกแบบการจัดการเรียนรู้ การจัดกิจกรรมการเรียนรู้ การสร้างและหรือพัฒนาสื่อ นวัตกรรมเทคโนโลยี และแหล่งเรียนรู้การวัดและประเมินผลการจัดการเรียนรู้ การศึกษา วิเคราะห์ สังเคราะห์ เพื่อแก้ปัญหาหรือพัฒนาการเรียนรู้ การจัดบรรยากาศที่ส่งเสริมและพัฒนาผู้เรียนและการอบรมและพัฒนาคุณลักษณะที่ดีของผู้เรียน | 1.1 จัดทำหลักสูตรกลุ่มสาระ  การเรียนรู้ภาษาต่างประเทศ  1.2 จัดกิจกรรมการเรียนรู้ตามแนวทาง active learning อย่างหลากหลาย โดยเน้นการ  มีส่วนร่วมของผู้เรียนตามแผนการจัดการเรียนรู้ที่สร้างขึ้น  1.3 ออกแบบหน่วยการเรียนรู้ให้สอดคล้องกับหลักสูตรแกนกลางการศึกษาขั้นพื้นฐาน พ.ศ. 2551 (ฉบับปรับปรุง  พ.ศ.2560) ในรูปแบบแผนการจัดการเรียนรู้  1.4 พัฒนาสื่อ นวัตกรรม เทคโนโลยี เพื่อการเรียนรู้ในรูปแบบที่หลากหลาย เช่น  ชุดกิจกรรม เกมส่งเสริมการเรียนรู้ PowerPoint ในการสอนเพื่อดึงดูดความสนใจผู้เรียนและ เพื่อการเรียนรู้ เป็นต้นโดยนำเทคโนโลยี เพื่อการเรียนรู้มาใช้สร้างแหล่งเรียนรู้ให้แก่ผู้เรียน ในรูปแบบ google meet, Line meeting  และ YouTube  1.5 สร้างเครื่องมือวัดผลและประเมินผลการเรียนรู้ตามมาตรฐานและตัวชี้วัดรายวิชาตรงตามหลักสูตรที่ต้องรู้  ประกอบด้วย แบบทดสอบ แบบประเมิน แบบสังเกต ที่หลากหลาย  1.6 นำผลการจัดการเรียนรู้มาศึกษา วิเคราะห์ เพื่อแก้ปัญหาที่เกิดขึ้นจากการจัดการเรียนรู้ ในรูปแบบวิจัยในชั้นเรียน  1.7 จัดบรรยากาศในเรียน  การสอนรูปแบบ On-line โดยใช้โปรแกรม google meet,  Line meeting และ On-demand ให้เอื้อต่อการจัดกิจกรรมภายใต้ช่วงสถานการณ์ COVID-19  1.8 จัดกิจกรรมแนะแนว  พัฒนาคุณลักษณะที่ดีของนักเรียน ผ่านไลน์กลุ่ม ป.5 และกิจกรรมครูประจำชั้นพบนักเรียนในชั่วโมงเช้าก่อนเข้าเรียนในสถานการณ์ปกติ | 1.1 นักเรียนได้เรียนรู้ตรงตามหลักสูตรต้องรู้ หลักสูตรสมรรถนะและตัวชี้วัดที่กำหนดอย่างมีประสิทธิภาพ  1.2 นักเรียนได้เรียนรู้ตามแนวทาง active learning อย่างหลากหลายรายวิชาภาษาอังกฤษที่มีประสิทธิภาพ  1.3 นักเรียนได้เรียนรู้ตามแผนการจัดการเรียนรู้ ที่มีคุณภาพ และบันทึกผลหลังการสอนที่สะท้อนผลในการจัดกิจกรรมการเรียนรู้  1.4 นักเรียนได้รับการพัฒนาในการเรียนการสอนโดยใช้สื่อออนไลน์ เช่น power point, CAI และสื่อต่างๆทำมือในรายวิชาภาษาอังกฤษที่มีประสิทธิภาพ  1.5 นักเรียนได้รับการวัดประเมินผลโดยใช้เครื่องมือและแบบประเมินตามตัวชี้วัด  ที่มีประสิทธิภาพและน่าเชื่อถือ จัดเก็บข้อมูลเป็นระบบ  1.6 นักเรียนได้รับการแก้ปัญหาโดยกระบวน  การวิจัยในชั้นเรียนรายวิชาภาษาอังกฤษ  1.7 นักเรียนมีส่วนร่วมในการจัดบรรยากาศในชั้นเรียนมีความพึงพอใจ และได้ช่วยเหลือจัดป้ายนิเทศ  มุมแสดงผลงานของตนเอง  1.8 นักเรียนชั้น ป.5 เป็นผู้มีคุณลักษณะที่ดีทั้งต่อตนเอง ผู้อื่น โรงเรียน และสังคม | 1.1 นักเรียนร้อยละ 70  มีความรู้ตามตัวชี้วัดที่ต้องรู้ในรายวิชาตรงตามหลักสูตรสมรรถนะ  1.2 นักเรียนร้อยละ 70  มีความรู้ตามหลักสูตรที่ต้องรู้ตามตัวชี้วัดและมีคุณลักษะ  อันพึงประสงค์ตามที่กำหนดไว้  1.3 นักเรียนร้อยละ 70  ได้เรียนรู้อย่างมีความสุขและมีความรู้ตามตัวชี้วัดตามหลักสูตรสมรรถนะ/หลักสูตรต้องรู้ และส่งผลให้มีความเข้าใจในเนื้อหาที่ครูได้ทำการสอน  1.4 นักเรียนร้อยละ 70  เกิดทักษะการคิดอย่างมีวิจารณญาณ ทักษะการทำงานร่วมกันเป็นทีม ทักษะการสื่อสาร ทักษะความคิดสร้างสรรค์ ตามเกณฑ์ที่กำหนดไว้ส่งผลให้นักเรียนมีความเข้าใจและมีสมรรถนะตามตัวชี้วัดตรงตามหลักสูตร  1.5 นักเรียนร้อยละ 70  มีผลสัมฤทธิ์ผ่านตามเกณฑ์  ที่สถานศึกษากำหนดไว้  ทุกตัวชี้วัด  1.6 นักเรียนร้อยละ 80  มีทักษะกระบวนการคิดและการทดลองนำเสนอ เรื่องการแนะนำตัวเองเป็นภาษาอังกฤษ ผ่านเกณฑ์ตามที่กำหนดไว้  1.7 นักเรียนร้อยละ 80  มีความสนใจและกระตือรือร้นในการร่วมทำกิจกรรมส่งผลให้นักเรียนมีความสุขในการเรียนรู้ส่งผลต่อการพัฒนาผลสัมฤทธิ์ของนักเรียนให้สูงขึ้น  1.8 นักเรียนร้อยละ 100  มีคุณลักษณะที่พึงประสงค์ตามที่สถานศึกษากำหนดไว้ |
| **2. ด้านการส่งเสริมและสนับสนุน การจัดการเรียนรู้**  ลักษณะงานที่เสนอให้ครอบคลุมถึง การจัดทำข้อมูลสารสนเทศของผู้เรียนและรายวิชา การดำเนินการตามระบบดูแลช่วยเหลือผู้เรียน การปฏิบัติงานวิชาการ และงานอื่นๆ ของสถานศึกษา และการประสานความร่วมมือกับผู้ปกครอง ภาคีเครือข่าย และหรือสถานประกอบการ | 2.1 จัดทำข้อมูลในระบบสารสนเทศของนักเรียนชั้น ป.5 และในรายวิชาภาษาอังกฤษที่ทำการสอน เอกสารงานประจำชั้นแบบ ปพ.ต่างๆ  2.2 จัดทำข้อมูลการดำเนินงานดูแลช่วยเหลือผู้เรียน ด้านการเรียน ด้านความประพฤติ  ด้านทุนการศึกษาและด้านอื่นๆ ตามที่สถานศึกษามอบหมาย  2.3 ปฏิบัติงานตามโครงการต่างๆ ตามที่ได้รับมอบหมายจากสถานศึกษา ได้แก่  งานในสายชั้นประถมศึกษาปีที่ 5  งานสารสนเทศในโรงเรียน  2.4 ประสานความร่วมมือกับผู้ปกครองภาคีเครือข่าย และหรือสถานประกอบการ ผ่านกลุ่มไลน์ (Line) ติดตามการเรียนรู้หลายช่องทาง | 2.1 นักเรียนมีระบบข้อมูลสารสนเทศ สะดวกต่อการ  ใช้งานและมีประสิทธิภาพ และสามารถนำข้อมูลมาใช้ได้ทันที  2.2 นักเรียนชั้น ป.5/1 มีข้อมูลพื้นฐานเป็นรายบุคคล และช่วยเหลือในเรื่องต่าง ๆ จากข้อมูลการสอบถามข้อมูลนักเรียนเป็นรายบุคคลและออกเยี่ยมบ้าน จัดหาทุน การศึกษานักเรียนเรียนดีแต่ยากจน  2.3 นักเรียนได้เรียนรู้  ในกิจกรรมที่หลากหลายตามโครงการและกิจกรรมที่ทางโรงเรียนได้กำหนดขึ้นตลอดปีการศึกษา  2.4 นักเรียนได้รับความช่วยเหลือจากผู้ปกครอง หน่วยงานอื่นที่เกี่ยวข้องและมีข้อมูลในระบบสารสนเทศของโรงเรียน | 2.1 นักเรียนร้อยละ 100  มีข้อมูลในระบบ สารสนเทศครบถ้วนในทุกด้านเป็นระบบ และรายบุคคล  2.2 นักเรียนร้อยละ 100ได้รับการดูแลเอาใจใส่ตรงตามความต้องการรายบุคคลและมีความสัมพันธ์อันดีระหว่างครูและนักเรียน  2.3 นักเรียนร้อยละ 100ได้รับการพัฒนา มีส่วนร่วมในกิจกรรมทางวิชาการที่โรงเรียนจัดขึ้นเกิดประโยชน์อย่างมีระบบ ตรวจสอบได้  2.4 นักเรียนร้อยละ 100 ได้รับการดูแลจัดสรรหาทุนการศึกษาทำให้นักเรียน  มีคุณภาพชีวิตที่ขึ้น และการเรียนของนักเรียนมีผลสัมฤทธิ์ที่สูงขึ้น |
| **3. ด้านการพัฒนาตนเองและวิชาชีพ**  ลักษณะงานที่เสนอให้ครอบคลุมถึง การพัฒนาตนเองอย่างเป็นระบบและต่อเนื่อง การมีส่วนร่วม ในการแลกเปลี่ยนเรียนรู้ทางวิชาชีพ เพื่อพัฒนาการจัดการเรียนรู้ และการนำความรู้ความสามารถ ทักษะที่ได้จากการพัฒนาตนเอง และวิชาชีพมาใช้ในการพัฒนา การจัดการเรียนรู้ การพัฒนาคุณภาพผู้เรียน และการพัฒนานวัตกรรม การจัดการเรียนรู้ | 3.1 เข้าร่วมการประชุม/อบรม /สัมมนา ในส่วนที่เกี่ยวข้องกับภาระหน้าที่และความรับผิด ชอบ และรายงานผลการประชุม/อบรม/สัมมนา อย่างเป็นระบบ เพื่อนำมาพัฒนา สื่อและการจัดกิจกรรมการด้านการเรียนการสอนทั้งรูปแบบการอบรม  แบบปกติ และ Online  3.2 เข้าร่วมกิจกรรมกลุ่มเพื่อพัฒนางานด้านวิชาชีพ (PLC) นำความรู้ที่ได้มาสร้างสื่อและนวัตกรรมเพื่อแก้ปัญหานักเรียนชั้นประถมศึกษาปีที่ 4-6  3.3 นำความรู้ความสามารถ ทักษะที่ได้จากการพัฒนาตนเองและวิชาชีพมาใช้ในการพัฒนา การจัดการเรียนรู้ การพัฒนาคุณภาพผู้เรียน และการพัฒนานวัตกรรมการจัดการเรียนรู้ | 3.1 นักเรียนได้รับการจัดกิจกรรมการเรียนการสอนที่  เน้นผู้เรียนเป็นสำคัญ มีกิจกรรมการเรียนรู้ที่หลากหลายเหมาะสมตามความแตกต่างระหว่างบุคคล ทำให้นักเรียนมีผลสัมฤทธิ์ที่สูงขึ้น  3.2 นักเรียนชั้นประถมศึกษาปีที่ 4-6  ได้รับการแก้ไขปัญหาในการเรียนได้เหมาะสม และความแตกต่างระหว่างบุคคลทำนักเรียนมีผลการเรียนที่ดีขึ้นรวมถึงได้รับการพัฒนาจากสื่อนวัตกรรมการเรียนการสอนที่ครูได้พัฒนาขึ้น และนำมาใช้จัดกิจกรรมการเรียนรู้รายวิชาภาษาอังกฤษ  3.3 ผู้เรียนได้รับการจัดประสบการณ์การเรียนรู้ใหม่ ๆ ด้วยนวัตกรรมที่ครูสร้างขึ้น | 3.1 นักเรียนร้อยละ 100  ได้รับการจัดกิจกรรมการเรียนการสอนด้วยวิธีการ  ที่หลากหลายและเหมาะสมกับเนื้อหาส่งผลให้มีผลสัมฤทธิ์ทางการเรียนสูงขึ้น  3.2 นักเรียนร้อยละ 80  ได้รับการแก้ไขเมื่อเกิดปัญหาทางการเรียนรู้และปัญหาอื่นๆ ที่พบเห็นอย่างต่อเนื่องเป็นระบบ  มีผลสัมฤทธิ์ที่สูงขึ้น และได้รับการพัฒนา แก้ปัญหาในการเรียนอย่างต่อเนื่อง  3.3 นักเรียนร้อยละ 80  มีความพึงพอใจในการจัดการเรียนการรู้ของครู  ด้วยนวัตกรรมที่ครูสร้างขึ้น |

**หมายเหตุ**

1. รูปแบบการจัดทำข้อตกลงในการพัฒนางาน. ตามแบบให้เป็นไปตามบริบท และสภาพการจัดการเรียนรู้ของแต่ละสถานศึกษา โดยความเห็นชอบร่วมกันระหว่างผู้อำนวยการสถานศึกษา และข้าราชการครูผู้จัดทำข้อตกลง

2. งาน (Tasks) ที่เสนอเป็นข้อตกลงในการพัฒนางาน ต้องเป็นงานในหน้าที่ความรับผิดชอบหลักที่ส่งผลโดยตรงต่อผลลัพธ์การเรียนรู้ของผู้เรียน และให้นำเสนอรายวิชาหลักที่ทำการสอน โดยเสนอในภาพรวมของรายวิชาหลักที่ทำการสอนทุกระดับชั้น ในกรณีที่สอนหลายรายวิชา สามารถเลือกรายวิชาใดวิชาหนึ่งได้โดยจะต้องแสดงให้เห็นถึง  
การปฏิบัติงานตามมาตรฐานตำแหน่ง และคณะกรรมการประเมินผลการพัฒนางานตามข้อตกลงสามารถประเมินได้

ตามแบบการประเมิน PA 2

3. การพัฒนางานตามข้อตกลง ตามแบบ PA1 ให้ความสำคัญกับผลลัพธ์การเรียนรู้ของผู้เรียน (Outcomes) และตัวชี้วัด (Indicators) ที่เป็นรูปธรรม และการประเมินของคณะกรรมการประเมิน ผลการพัฒนางานตามข้อตกลง ให้คณะกรรมการดำเนินการประเมิน ตามแบบ PA 2 จากการปฏิบัติงานจริง สภาพการจัดการเรียนรู้ในบริบทของแต่ละสถานศึกษา และผลลัพธ์การเรียนรู้ของผู้เรียนที่เกิดจากการพัฒนางานตามข้อตกลง  
เป็นสำคัญ โดยไม่เน้นการประเมินจากเอกสาร

**ส่วนที่ 2 ข้อตกลงในการพัฒนางานที่เป็นประเด็นท้าทายในการพัฒนาผลลัพธ์การเรียนรู้ของผู้เรียน**

ประเด็นที่ท้าทายในการพัฒนาผลลัพธ์การเรียนรู้ของผู้เรียน ของผู้จัดทำข้อตกลง ซึ่งปัจจุบันดำรงตำแหน่งครู (ยังไม่มีวิทยฐานะ) ต้องแสดงให้เห็นถึงระดับการปฏิบัติที่คาดหวัง คือ *การปรับ ประยุกต์*  
การจัดการเรียนรู้และการพัฒนาคุณภาพการเรียนรู้ของผู้เรียน ให้เกิดการเปลี่ยนแปลงไปในทางที่ดีขึ้นหรือ  
มีการพัฒนามากขึ้น (ทั้งนี้ ประเด็นท้าทายอาจจะแสดงให้เห็นถึงระดับการปฏิบัติที่คาดหวังที่สูงกว่าได้)

ประเด็นท้าทาย เรื่องพัฒนาการอ่านและเขียนสะกดคำศัพท์ภาษาอังกฤษ ในรายวิชาภาษาอังกฤษพื้นฐาน (อ15101) สำหรับนักเรียนชั้นประถมศึกษาปีที่ 5

1. สภาพปัญหาของผู้เรียนและการจัดการเรียนรู้

เนื่องด้วยภาษาอังกฤษนับว่าเป็นภาษาสากลของโลกที่ทุกคนให้ความสำคัญอย่างยิ่ง เพราะตั้งแต่ ในอดีตจนถึงปัจจุบันภาษาอังกฤษมีความสำคัญและความจำเป็นที่ต้องใช้ โดยเฉพาะการติดต่อสื่อสารไม่ว่าจะเป็นด้านการเขียนหรือการพูด อีกทั้งยังเข้ามาเกี่ยวข้องในชีวิตประจำวัน การเรียนการสอนภาษาอังกฤษเป็นภาษาต่างประเทศทุกช่วงชั้น การเรียนภาษาต่างประเทศต้องอาศัยกระบวนการคิดและการฝึกฝนการใช้ภาษาสื่อสารในสถานการณ์ต่าง ๆ ทั้งในและนอกห้องเรียน เพื่อให้ผู้เรียนนำภาษาไปใช้ในสถานการณ์จริง ทั้งภาษาพูดและภาษาเขียนให้ถูกต้องตามหลักไวยากรณ์ เหมาะสมกับกาลเทศะ และสังคมวัฒนธรรมของการใช้ภาษานั้น ๆ นอกจากนั้นยังต้องเน้นความสามารถในการใช้ภาษาต่างประเทศ (ภาษาอังกฤษ) ที่เรียนเพื่อเป็นเครื่องมือในการค้นหาความรู้ในการเรียนวิชาอื่น ๆ และในการศึกษาต่อรวมทั้งการประกอบอาชีพ

การอ่านเป็นกระบวนการเรียนรู้อย่างหนึ่งที่จะต้องดำเนินการจัดกิจกรรมให้นักเรียนได้เรียนรู้จากประสบการณ์จริง ฝึกการปฏิบัติให้ทำได้ คิดเป็น ทำเป็น รักการอ่าน และเกิดการใฝ่รู้อย่างต่อเนื่อง

จากการศึกษาสภาพปัญหาการเรียนการสอนภาษาอังกฤษในชั้นประถมศึกษาปีที่ 5 พบว่านักเรียนไม่สามารถอ่านและเขียนสะกดคำภาษาอังกฤษได้ คนที่อ่านได้ก็มีจำนวนน้อยมาก จึงเป็นปัญหาส่งผลให้นักเรียนมีผลสัมฤทธิ์ทางการเรียนภาษาอังกฤษต่ำ ด้วยเหตุนี้ ครูผู้สอนจึงจัดทำข้อตกลงในการพัฒนางานประเด็นท้าท้าย เรื่อง พัฒนาการอ่านและเขียนสะกดคำศัพท์ภาษาอังกฤษ ในรายวิชาภาษาอังกฤษพื้นฐาน (อ15101) สำหรับนักเรียนชั้นประถมศึกษาปีที่ 5เพื่อใช้ในการสอนอ่านและเขียนสะกดคำภาษาอังกฤษ ซึ่งจะทำให้ผลสัมฤทธิ์ทางการเรียนสูงขึ้นและเพื่อเป็นแนวทางการจัดกิจกรรมการเรียนรู้ภาษาอังกฤษให้มีประสิทธิภาพต่อไป

2. วิธีการดำเนินการให้บรรลุผล

2.1 วิเคราะห์หลักสูตรแกนกลางการศึกษาขั้นพื้นฐาน พุทธศักราช 2551 (ฉบับปรับปรุงพุทธศักราช 2560) และหลักสูตรสถานศึกษาโรงเรียนบ้านบางสะพานน้อย

2.2 ศึกษาแนวการสร้างแบบฝึกทักษะ

2.3 จัดทำโครงร่างของเนื้อหาแผนการจัดการเรียนรู้

2.4 จัดทำแบบฝึกทักษะการอ่านและการเขียน นำมาประยุกต์ใช้ในการจัดการเรียนการสอนรายวิชาภาษาอังกฤษพื้นฐาน (อ15101)

2.5 ดูผลสัมฤทธิ์ของผู้เรียนในภาคเรียนที่ 2 ปีการศึกษา 2564 ทำแบบประเมินความพึงพอใจของนักเรียนเพื่อนำผลมาพัฒนา

3. ผลลัพธ์การพัฒนาที่คาดหวัง

3.1 เชิงปริมาณ

นักเรียนชั้นประถมศึกษาปีที่ 5 จำนวน 24 คน มีผลสัมฤทธิ์ทางการเรียน รายวิชาภาษาอังกฤษพื้นฐาน (อ15101) ภาคเรียนที่ 2 ปีการศึกษา 2564 โดยมีคะแนน (ร้อยละ 70 ของคะแนนเต็ม) คิดเป็นร้อยละ 70 ของจำนวนนักเรียนทั้งหมดและนักเรียนทั้งหมดมีความพึงพอใจต่อรายวิชาภาษาอังกฤษพื้นฐาน (อ15101) มีค่าเฉลี่ยอยู่ในระดับ มากขึ้น

3.2 เชิงคุณภาพ

3.2.1 ได้นวัตกรรมที่ใช้ในการบริหารจัดการชั้นเรียนในสถานการณ์ที่ต้องจัดการเรียนการสอนแบบออนไลน์และยังสามารถใช้ในการสอนแบบปกติได้อีกด้วย

3.2.2 ผู้เรียนชั้นประถมศึกษาปีที่ 5 ที่เรียนวิชาภาษาอังกฤษมีผลสัมฤทธิ์ทางการเรียนที่สูงขึ้นและมีเจตคติที่ดีต่อวิชาที่เรียนมากขึ้น

ลงชื่อ

(นางอรภัทรา ภาวะนิตย์)

ตำแหน่ง ครู วิทยฐานะ –

ผู้จัดทำข้อตกลงในการพัฒนางาน

1 ตุลาคม 2565

ความเห็็็่ดหกวฟดบรนของผู้อำนวยการสถานศึกษา

( ) เห็นชอบให้เป็นข้อตกลงในการพัฒนางาน

( ) ไม่เห็นชอบให้เป็นข้อตกลงในการพัฒนางาน โดยมีข้อเสนอแนะเพื่อนำไปแก้ไข และเสนอ

เพื่อพิจารณาอีกครั้ง ดังนี้

.......................................................................................................................................

..............................................................................................................................................................................

ลงชื่อ

(นางสุกัญญา ปัตเมฆ)

ตำแหน่ง ผู้อำนวยการโรงเรียนบ้านบางสะพานน้อย

........ ...................... 2565